Euroopan talousyhteisön ja Islannin tasavallan välinen sopimus - Pöytäkirja N:o 1 tiettyihin tuotteisiin sovellettavasta järjestelmästä - Pöytäkirja N:o 2 sellaisten erityisjärjestelyjen soveltamisalaan kuuluvista tuotteista, joiden tarkoituksena on tuotteisiin sisältyvien maataloustuotteiden kustannuserojen huomioon ottaminen - Pöytäkirja N:o 3 käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistä - Pöytäkirja N:o 4 määrällisistä rajoituksista, joita Islanti voi ylläpitää - Pöytäkirja N:o 5 eräistä Irlantia koskevista erityismääräyksistä - Pöytäkirja N:o 6 yhteisöön tuotaviin tiettyihin kalastustuotteisiin sovellettavista erityismääräyksistä - Päätösasiakirja - Euroopan talousyhteisön julistukset



Virallinen lehti nro L 301 , 31/12/1972 s. 0002 - 0085

Suomenk. erityispainos Alue 2 Nide 1 s. 0133

Ruotsink. erityispainos Alue 2 Nide 1 s. 0133

Tanskank. erityispainos: Sarja I Alue 1972(31.12)L301 s. 0004

Englannink. erityispainos: Sarja I Alue 1972(31.12)L301 s. 0004

Kreikank. erityispainos: Luku 11 Nide 4 s. 0004

Espanjank. erityispainos: Luku 11 Nide 3 s. 0006

Portugalink. erityispainos: Luku 11 Nide 3 s. 0006



Euroopan talousyhteisön ja Islannin tasavallan välinen SOPIMUS EUROOPAN TALOUSYHTEISÖ yhdeltä puolen ja ISLANNIN TASAVALTA toiselta puolen, jotka HALUAVAT lujittaa ja laajentaa Euroopan talousyhteisön laajetessa yhteisön ja Islannin välisiä voimassa olevia taloudellisia suhteita ja noudattaen kohtuullisia kilpailun edellytyksiä varmistaa niiden välisen kaupan sopusointuisen kehittymisen edistääkseen osaltaan Euroopan rakentamistyötä, OVAT PÄÄTTÄNEET tässä tarkoituksessa poistaa asteittain esteet keskinäisen kaupankäyntinsä oleelliselta osalta tullitariffeja ja kauppaa koskevan yleissopimuksen vapaakauppa-alueiden perustamista koskevien määräysten mukaisesti, ILMOITTAVAT olevansa valmiit tarkastelemaan minkä tahansa arviointiperusteen, erityisesti yhteisön kehityksen kannalta mahdollisuutta kehittää ja syventää suhteitaan, jos näiden suhteiden laajentaminen alueille, jotka eivät kuulu tämän sopimuksen soveltamisalaan, vaikuttaisi hyödylliseltä maiden taloudellisten etujen kannalta, ja OVAT PÄÄTTÄNEET, pyrkiäkseen näihin tavoitteisiin ja katsoen, että tämän sopimuksen mitään määräystä ei voida tulkita siten, että se vapauttaisi sopimuspuolet niiden muihin kansainvälisiin sopimuksiin perustuvista velvoitteista, TEHDÄ TÄMÄN SOPIMUKSEN: 1 artikla Tämän sopimuksen tarkoituksena on: a) edistää keskinäisen kauppavaihdon laajentamisella Euroopan talousyhteisön ja Islannin tasavallan välisten taloudellisten suhteiden sopusointuista kehitystä ja edistää siten yhteisössä ja Islannissa taloudellisen toiminnan ripeätä kehitystä, elin- ja työllisyysolosuhteiden paranemista, tuottavuuden kasvua ja vakaata rahataloutta, b) varmistaa sopimuspuolten välisessä kaupankäynnissä kohtuulliset kilpailun edellytykset, c) siten osaltaan edistää, kaupan esteitä poistamalla, maailmankaupan sopusointuista kehitystä ja kasvua. 2 artikla Sopimusta sovelletaan yhteisöstä ja Islannista peräisin oleviin tuotteisiin, i) jotka kuuluvat Brysselin nimikkeistön 25-99 ryhmään, lukuun ottamatta liitteessä I lueteltuja tuotteita; ii) jotka sisältyvät pöytäkirjoihin N:o 2 ja 6, ottaen huomioon niissä määrätyt yksityiskohtaiset erityissäännöt. 3 artikla 1. Uusia tuontitulleja ei oteta käyttöön yhteisön ja Islannin välisessä kaupassa. 2. Alkuperäinen yhteisö ja Irlanti poistavat tuontitullit asteittain seuraavan aikataulun mukaisesti: - 1 päivänä huhtikuuta 1973 jokainen tulli alennetaan 80 prosenttiin perustullista; - muut neljä 20 prosentin alennusta tehdään: 1 päivänä tammikuuta 1 päivänä 1974 1 päivänä tammikuuta 1975 1 päivänä tammikuuta 1976 1 päivänä heinäkuuta 1977. 3. Jokaisen tuotteen perustulli, josta tässä artiklassa ja pöytäkirjassa N:o 1 edellytetyt perättäiset alennukset on suoritettava, on 1 päivänä tammikuuta 1972 tosiasiallisesti sovellettu tulli. Jos Geneven kauppaneuvottelujen (1964-1967) päättyessä tehdyistä tullisopimuksista johtuvia tullinalennuksia tullaan soveltamaan 1 päivän tammikuuta 1972 jälkeen näin alennetut tullit korvaavat edellisessä alakohdassa tarkoitetut perustullit. 4. Tämän artiklan ja pöytäkirjan N:o 1 mukaisesti laskettuja alennettuja tulleja on sovellettava pyöristämällä ne ensimmäiseen desimaaliin. Jollei muuta johdu siitä, että yhteisö soveltaa Euroopan yhteisöjen ja Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan välisessä neuvottelussa tehdyn ja hyväksytyn liittymisehtoja ja perustamissopimusten mukautuksia koskevan asiakirjan 39 artiklan 5 kohtaa, sovelletaan tätä artiklaa ja pöytäkirjaa N:o 1 Irlannin tullitariffin paljoustulleihin tai sekatullien paljoustulliosaan pyöristämällä ne neljänteen desimaaliin. 4 artikla 1. Ilmoitettuina ajankohtina Islannin on alennettava alkuperäisestä yhteisöstä ja Irlannista tuotavien tuotteiden tullit 1 päivänä maaliskuuta 1970 sovellettujen perustullien mukaisesti kuten alla on eritelty. >TAULUKON PAIKKA> 2. Islannin on edelleen alennettava 1 päivän tammikuuta 1974 jälkeen tulleja Tanskan, Norjan ja Yhdistyneen kuningaskunnan osalta 1 kohdan aikataulun mukaisesti. 5 artikla 1. Tuontitullien asteittaista poistamista koskevia määräyksiä on myös sovellettava fiskaalisiin tulleihin. Sopimuspuolet voivat korvata fiskaalisen tullin tai tullin fiskaalisen osan sisäisellä verolla. 2. Islanti voi 19 artiklassa määrätyin edellytyksin edelleen soveltaa veronluonteisia tulleja liitteeseen II sisältyville tuotteille. Kun Islannissa aloitetaan sellaisen tuotteen tuotanto, joka vastaa jotakin liitteeseen II sisältyvää tuotetta, jälkimmäiselle asetettu tulli on alennettava tasolle, joka olisi saavutettu jos kyseistä tullia olisi alennettu 4 artiklan 1 kohdassa olevan aikataulun mukaisesti tämän sopimuksen voimaan tulosta lähtien. Mikäli kolmansille maille otetaan käyttöön tulli, joka on alhaisempi kuin fiskaalinen tulli, tariffin alennukset on toteutettava ensin mainitun tullin perusteella. Myöhemmät alennukset on toteutettava 4 artiklan 1 kohdassa määrätyn aikataulun mukaisesti. 3. Tanska, Irlanti, Norja ja Yhdistynyt kuningaskunta voivat ylläpitää 1 päivään tammikuuta 1976 fiskaalista tullia tai tullin fiskaalista osaa soveltaessaan Euroopan yhteisöjen ja Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan välisessä neuvottelussa tehdyn ja hyväksytyn liittymisehtoja ja perustamissopimuksen mukautuksia koskevan asiakirjan 38 artiklaa. 6 artikla 1. Vaikutukseltaan tuontitulleja vastaavia uusia maksuja ei oteta käyttöön yhteisön ja Islannin välisessä kaupassa. 2. Yhteisön ja Islannin välisessä kaupassa 1 päivästä tammikuuta 1972 alkaen käyttöön otetut vaikutukseltaan tuontitulleja vastaavat maksut on poistettava tämän sopimuksen tullessa voimaan. Jokainen vaikutukseltaan tuontitullia vastaava maksu, jonka määrä 31 päivänä joulukuuta 1972 olisi korkeampi kuin se, jota tosiasiallisesti sovellettiin 1 päivänä tammikuuta 1972, on alennettava viimeksi tarkoitettuun määrään sopimuksen tullessa voimaan. 3. Vaikutukseltaan tuontitulleja vastaavat maksut on poistettava asteittain seuraavan aikataulun mukaisesti: - jokainen maksu alennetaan viimeistään 1 päivänä tammikuuta 1974 60 prosenttiin 1 päivänä tammikuuta 1972 sovelletusta määrästä; - muut kolme 20 prosentin alennusta tehdään: 1 päivänä tammikuuta 1975 1 päivänä tammikuuta 1976 1 päivänä heinäkuuta 1977. 7 artikla 1. Vientitulleja tai vaikutukseltaan vastaavia maksuja ei oteta käyttöön yhteisön ja Islannin välisessä kaupassa. Vientitullit ja vaikutukseltaan vastaavat maksut on poistettava viimeistään 1 päivänä tammikuuta 1974. 2. Islanti voi ylläpitää 1 päivänä tammikuuta 1972 sovellettavan liitteessä III määritellyn kalastustuotteita koskevan vientimaksujärjestelmän. Mahdollisilla muutoksilla ei saa muuttaa järjestelmän luonnetta tai tavoitteita. Kaikista muutoksista on ilmoitettava etukäteen sekakomitealle. 8 artikla Pöytäkirjassa N:o 1 määritellään tullimenettely ja yksityiskohtaiset säännöt, joita sovelletaan tiettyihin tuotteisiin. 9 artikla Pöytäkirjassa N:o 2 määritellään tullimenettely ja yksityiskohtaiset säännöt, joita sovelletaan tiettyihin maataloustuotteista jalostettuihin tavaroihin. 10 artikla 1. Vahvistaessaan erityislainsäädäntöä maatalouspolitiikkansa täytäntöönpanon tai voimassa olevan lainsäädännön muuttamisen vuoksi kyseinen sopimuspuoli voi mukauttaa sopimuksesta johtuvaa järjestelmää kyseisen lainsäädännön soveltamisalaan kuuluvien tuotteiden osalta. 2. Tällaisissa tapauksissa kyseessä olevan sopimuspuolen on otettava asianmukaisesti huomioon toisen sopimuspuolen edut. Sopimuspuolet voivat tässä tarkoituksessa neuvotella keskenään 30 artiklassa tarkoitetussa sekakomiteassa. 11 artikla Pöytäkirjassa N:o 3 määritetään alkuperäsäännöt. 12 artikla Sopimuspuolen, joka harkitsee suosituimmuuskohteluun oikeutettuihin kolmansiin maihin soveltamiensa tullien tai vaikutukseltaan vastaavien maksujen tosiasiallisen tason alentamista tai niiden soveltamatta jättämistä, on ilmoitettava tästä alentamisesta tai soveltamatta jättämisestä sekakomitealle mikäli mahdollista vähintään kolmekymmentä päivää ennen toimenpiteen voimaantuloa. Se kiinnittää huomiota kaikkiin toisen sopimuspuolen huomautuksiin vääristymistä, joita toimenpiteistä voi aiheutua. 13 artikla 1. Uusia tuonnin määrällisiä rajoituksia tai vaikutukseltaan vastaavia toimenpiteitä ei oteta käyttöön yhteisön ja Islannin välisessä kaupassa. 2. Yhteisö poistaa tuonnin määrälliset rajoitukset 1 päivänä tammikuuta 1973 ja vaikutuksiltaan tuonnin määrällisiä rajoituksia vastaavat toimenpiteet viimeistään 1 päivänä tammikuuta 1975. Islanti poistaa tuonnin määrälliset rajoitukset ja vaikutuksiltaan tuonnin määrällisiä rajoituksia vastaavat toimenpiteet viimeistään 1 päivänä tammikuuta 1975. 14 artikla 1. Yhteisö pidättää itselleen oikeuden muuttaa Brysselin nimikkeistön tullinimikkeisiin 27.10, 27.11, 27.12 ja 27.13:sta (parafiini, mikrokiteinen vaha, "slack wax" ja muut kivennäisvahat kuin otsokeriitti, ruskohiilivaha ja turvevaha) sekä 27.14 kuuluvien öljytuotteiden järjestelyä hyväksyessään öljytuotteiden yhteisen alkuperämääritelmän, tehdessään kyseessä olevia tuotteita koskevia päätöksiä yhteisen kauppapolitiikan mukaisesti tai luodessaan yhteistä energiapolitiikkaa. Yhteisö ottaa tällöin asianmukaisesti huomioon Islannin edut; se antaa tässä tarkoituksessa tietoja sekakomitealle, joka kokoontuu 32 artiklan määräysten mukaisesti. 2. Islanti pidättää itselleen oikeuden menetellä vastaavasti vastaavien tilanteiden esiintyessä Islannissa. 3. Jollei 1 ja 2 kohdassa toisin määrätä, sopimuksella ei ole vaikutusta öljytuotteiden tuontiin sovellettavaan muuhun kuin tulleja koskevaan sääntelyyn. 15 artikla 1. Sopimuspuolet julistavat olevansa valmiit edistämään, maatalouspolitiikkaansa noudattaen, niiden maataloustuotteiden kaupan tasapainoista kehitystä, joihin sopimusta ei sovelleta. 2. Eläinlääkintäasioissa, terveysasioissa ja kasvinsuojelua koskevissa asioissa sopimuspuolet soveltavat säännöksiään ketään syrjimättä ja pidättyvät ottamasta käyttöön uusia kohtuuttomasti kaupan esteenä olevia toimenpiteitä. 3. Sopimuspuolet tarkastelevat 33 artiklassa määrätyin edellytyksin vaikeuksia, joita saattaa esiintyä niiden välisessä maataloustuotteiden kaupassa, ja pyrkivät etsimään aiheellisia ratkaisuja. 16 artikla Heinäkuun 1 päivästä 1977 Islannin alkuperätuotteet eivät yhteisöön tuotaessa voi saada osakseen edullisempaa kohtelua kuin se, jonka yhteisön jäsenvaltiot myöntävät toisilleen. 17 artikla Pöytäkirjassa N:o 6 määritellään tiettyihin yhteisöön tuotaviin kalastustuotteisiin sovellettavat erityismääräykset. 18 artikla Sopimus ei estä tulliliittojen, vapaakauppa-alueiden tai rajakauppajärjestelyjen pitämistä voimassa tai perustamista, jos ne eivät aiheuta muutoksia sopimuksen mukaisiin kauppajärjestelyihin eivätkä erityisesti alkuperäsääntöjä koskeviin määräyksiin. 19 artikla Sopimuspuolet pidättyvät kaikkien sellaisten sisäisten maksujen soveltamisesta, jotka suoraan tai välillisesti saattavat sopimuspuolen tuotteet ja vastaavat toisen sopimuspuolen tuotteet eriarvoiseen asemaan. Tuotteita jonkin sopimuspuolen alueelle vietäessä sisäisten maksujen palautus ei saa olla suurempi kuin tuotteista sisäisesti kannettu välitön tai välillinen maksu. 20 artikla Tavarakauppaan liittyvät maksut ja näiden maksujen siirrot Islantiin tai siihen yhteisön jäsenvaltioon, jossa velkoja asuu, vapautetaan kaikista rajoituksista. 21 artikla Tämä sopimus ei estä sellaisia tuontia, vientiä ja kauttakuljetusta koskevia kieltoja tai rajoituksia, jotka ovat perusteltuja julkisen moraalin, yleisen järjestyksen ja turvallisuuden suojelemiseksi ihmisten, eläinten tai kasvien terveyden ja elämän suojelemiseksi, taiteellisten, historiallisten tai arkeologisten kansallisaarteiden suojelemiseksi taikka teollisen ja kaupallisen omaisuuden suojelemiseksi, eikä kultaa ja hopeaa koskevien säädösten soveltamista. Nämä kiellot ja rajoitukset eivät kuitenkaan saa olla keino mielivaltaiseen syrjintään tai sopimuspuolten välisen kaupan peiteltyyn rajoittamiseen. 22 artikla Tämän sopimuksen määräykset eivät estä sopimuspuolta toteuttamasta toimenpiteitä, jotka: a) se arvioi tarpeellisiksi estääkseen keskeisten turvallisuusetujensa vastaisen tietojen ilmaisemisen; b) liittyvät aseiden, ammusten tai sotatarvikkeiden kauppaan tai sellaiseen tutkimus- tai kehittämistyöhön tai tuotantoon, jota tarvitaan puolustustarkoituksiin; nämä toimenpiteet eivät kuitenkaan saa heikentää sellaisten tuotteiden kilpailun edellytyksiä, joita ei ole tarkoitettu nimenomaan sotilaalliseen käyttöön; c) se arvioi turvallisuutensa kannalta tärkeiksi sodan tai vakavan kansainvälisen jännitystilan aikana. 23 artikla 1. Sopimuspuolten on pidättäydyttävä kaikista toimenpiteistä, jotka voivat vaarantaa sopimuksen tavoitteiden toteuttamisen. 2. Niiden on toteutettava kaikki yleiset tai erityiset toimenpiteet sopimuksen velvoitteiden täyttämisen varmistamiseksi. Jos sopimuspuoli katsoo, että toinen sopimuspuoli on laiminlyönyt sopimuksesta johtuvan velvoitteen, se voi toteuttaa asianmukaiset toimenpiteet 28 artiklassa määrättyjen edellytysten ja menettelyjen mukaisesti. 24 artikla 1. Sopimuksen moitteettoman toiminnan kanssa ovat ristiriidassa, sikäli kuin ne ovat omiaan vaikuttamaan haitallisesti yhteisön ja Islannin väliseen kauppaan: i) kaikki yritysten väliset sopimukset, kaikki yritysten yhteenliittymien päätökset ja kaikki yritysten yhdenmukaistetut menettelytavat, joiden tarkoituksena tai seurauksena on kilpailun estäminen, rajoittaminen tai vääristäminen tavaroiden tuotannossa ja kaupassa; ii) yhden tai useamman yrityksen hallitsevan markkina-aseman väärinkäyttäminen sopimuspuolten koko alueella tai tämän olennaisella osalla, iii) kaikki julkiset tukitoimenpiteet, jotka suosimalla tiettyjä tuotannonaloja aiheuttavat tai uhkaavat aiheuttaa kilpailun vääristymistä. 2. Jos sopimuspuoli katsoo, että tietty menettely on ristiriidassa tämän artiklan kanssa, se voi toteuttaa asianmukaiset toimenpiteet 28 artiklassa määrättyjen edellytysten ja menettelyjen mukaisesti. 25 artikla Kun tietyn tuotteen tuonnin kasvu aiheuttaa tai uhkaa aiheuttaa vakavaa haittaa jommankumman sopimuspuolen alueella harjoitetulle tuotantotoiminnalle ja jos tämä kasvu aiheutuu: - sopimuksessa tarkoitetusta tuojasopimuspuolen tämän tuotteen tullien ja vaikutukseltaan vastaavien maksujen täydellisestä tai osittaisesta poistamisesta, - ja siitä, että kysymyksessä olevan tuotteen valmistuksessa käytettävien raaka-aineiden ja puolivalmisteiden viejäsopimuspuolen maahantuonnissa kantamat tullit ja vaikutukseltaan vastaavat maksut ovat huomattavasti alhaisemmat kuin tuojasopimuspuolen kantamat vastaavat tullit ja maksut, asianomainen sopimuspuoli voi toteuttaa asianmukaiset toimenpiteet 28 artiklassa määrättyjen edellytysten ja menettelyjen mukaisesti. 26 artikla Jos sopimuspuoli toteaa, että sen ja toisen sopimuspuolen välisissä suhteissa harjoitetaan polkumyyntiä, se voi noudattaen 28 artiklassa määrättyjä menettelyjä ja edellytyksiä toteuttaa polkumyyntiin kohdistuvia suojatoimenpiteitä tullitariffeja ja kauppaa koskevan yleissopimuksen 6 artiklan soveltamista koskevan sopimuksen mukaisesti. 27 artikla Jos jollakin taloudenalalla syntyy vakavia häiriöitä tai syntyy vaikeuksia, jotka voivat johtaa taloudellisen tilanteen heikentymiseen jollakin alueella, sopimuspuoli, jota asia koskee, voi toteuttaa tarvittavat suojatoimenpiteet 28 artiklassa määrättyjen edellytysten ja menettelyjen mukaisesti. 28 artikla 1. Jos sopimuspuoli soveltaa sellaisten tuotteiden tuontiin, joka on omiaan aiheuttamaan 25 ja 27 artiklassa tarkoitettuja vaikeuksia, hallinnollista menettelyä jonka tarkoituksena on saada nopeasti tietoja kauppavirtojen kehityksestä, sen on ilmoitettava tästä toiselle sopimuspuolelle. 2. Edellä 23-27 artiklassa tarkoitetuissa tapauksissa, ennen näissä artikloissa määrättyjen toimenpiteiden toteuttamista tai 3 kohdan d alakohdan tapauksissa niin pian kuin mahdollista, kyseessä oleva sopimuspuoli toimittaa sekakomitealle kaikki tilanteen perusteellisen tarkastelemisen kannalta tarvittavat tiedot sopimuspuolille hyväksyttävän ratkaisun löytämiseksi. Ensisijaisesti on valittava sellaisia toimenpiteitä, jotka aiheuttavat mahdollisimman vähän häiriöitä sopimuksen toiminnalle. Suojatoimenpiteistä on ilmoitettava heti sekakomitealle, jossa niistä neuvotellaan määräajoin niiden poistamiseksi niin pian kuin olosuhteet sen sallivat. 3. Seuraavia määräyksiä on sovellettava 2 kohdan täytäntöön panemiseksi: a) Edellä 24 artiklassa tarkoitetuissa tapauksissa kumpikin sopimuspuoli voi saattaa asian sekakomitean käsiteltäväksi, jos se katsoo tietyn menettelyn olevan ristiriidassa sopimuksen moitteettoman toiminnan kanssa 24 artiklan 1 kohdan mukaan. Sopimuspuolten on annettava sekakomitealle kaikki tarpeelliset tiedot ja tarvittava apu asian tutkimiseksi ja tarvittaessa huomautuksen kohteena olevan menettelyn poistamiseksi. Jollei kyseessä oleva sopimuspuoli ole lopettanut huomautuksen kohteena olevaa menettelyä sekakomitean asettaman määräajan kuluessa tai jollei tässä komiteassa saavuteta yksimielisyyttä kolmen kuukauden kuluessa siitä, kun asia saatettiin sen käsiteltäväksi, asianomainen sopimuspuoli voi toteuttaa mainitusta menettelystä aiheutuneiden vakavien vaikeuksien poistamiseksi tarpeellisina pitämänsä turvatoimenpiteet, erityisesti tullimyönnytysten peruuttamisen. b) Edellä 25 artiklan osalta on kyseisessä artiklassa tarkoitetusta tilanteesta aiheutuvat vaikeudet ilmoitettava tarkastelemista varten sekakomitealle, joka voi tehdä näiden vaikeuksien lopettamiseksi tarvittavan päätöksen. Jollei sekakomitea tai viejäsopimuspuoli 30 päivän kuluessa ilmoituksesta ole tehnyt vaikeudet lopettavaa päätöstä, tuojasopimuspuolella on oikeus kantaa maahan tuodusta tuotteesta tasoitusmaksua. Tämä tasoitusmaksu on laskettava sen vaikutuksen mukaan, joka kyseisiin tavaroihin sisältyvien raaka-aineiden tai puolivalmisteiden todetuilla tullieroilla on näiden tavaroiden arvoon. c) Edellä 26 artiklassa tarkoitetuissa tapauksissa on neuvoteltava sekakomiteassa ennen kuin asianomainen sopimuspuoli toteuttaa asianmukaiset toimenpiteet. d) Jos poikkeuksellisten olosuhteiden vuoksi on tarpeen toimia heti ilman etukäteistä tarkastelua, asianomainen sopimuspuoli voi 25, 26 ja 27 artiklassa tarkoitetuissa tilanteissa, samoin kuin sellaisen vientituen kysymyksessä ollessa, jolla on suora ja välitön vaikutus kauppavaihtoon, soveltaa viipymättä suojatoimenpiteitä, jotka ovat ehdottomasti tarpeen tilanteen korjaamiseksi. 29 artikla Jos yhdellä tai useammalla yhteisön jäsenvaltiolla tai Islannilla on vakavia maksutasevaikeuksia tai tällaiset vaikeudet uhkaavat sitä vakavasti, asianomainen sopimuspuoli voi toteuttaa tarvittavat suojatoimenpiteet. Sen on ilmoitettava tästä viipymättä toiselle sopimuspuolelle. 30 artikla 1. Perustetaan sekakomitea sopimuksen hallintoa ja sen moitteettoman täytäntöönpanon valvomista varten. Tätä varten se tekee suosituksia. Se tekee päätöksiä sopimuksessa määrätyissä tapauksissa. Sopimuspuolet panevat nämä päätökset täytäntöön omien sääntöjensä mukaisesti. 2. Sopimuksen moitteetonta täytäntöönpanoa varten sopimuspuolten on annettava toisilleen tietoja ja neuvoteltava keskenään sekakomiteassa jommankumman pyynnöstä. 3. Sekakomitea vahvistaa työjärjestyksensä. 31 artikla 1. Sekakomitea muodostuu yhdeltä puolen yhteisön ja toiselta puolen Islannin edustajista. 2. Sekakomitea tekee päätöksensä yksimielisesti. 32 artikla 1. Sekakomitean puheenjohtajana toimii vuorotellen kumpikin sopimuspuoli työjärjestyksessä määrättävien yksityiskohtaisten sääntöjen mukaan. 2. Sekakomitea kokoontuu vähintään kerran vuodessa puheenjohtajansa aloitteesta sopimuksen yleisen toiminnan tarkastelemiseksi. Se kokoontuu lisäksi sisäisen työjärjestyksessään määrättävin edellytyksin jommankumman sopimuspuolen pyynnöstä aina kun erityinen tarve vaatii. 3. Sekakomitea voi päättää perustaa työryhmiä avustamaan sitä sen tehtävissä. 33 artikla 1. Jos sopimuspuoli katsoo, että kummankin sopimuspuolen yhteisen edun vuoksi olisi hyödyllistä kehittää sopimuksella luotuja suhteita laajentamalla niitä sopimuksen soveltamisalaan kuulumattomille aloille, se esittää tästä toiselle sopimuspuolelle perustellun pyynnön. Sopimuspuolet voivat määrätä sekakomitean tarkastelemaan tätä pyyntöä ja tarvittaessa antamaan niille suosituksia erityisesti neuvottelujen aloittamiseksi. 2. Sopimuspuolet ratifioivat tai hyväksyvät 1 kohdassa tarkoitettujen neuvottelujen tuloksena syntyvät sopimukset omien menettelyjensä mukaisesti. 34 artikla Liitteet ja pöytäkirjat, jotka on liitetty sopimukseen, ovat sen erottamaton osa. 35 artikla Kumpikin sopimuspuoli voi irtisanoa sopimuksen ilmoittamalla siitä toiselle sopimuspuolelle. Sopimuksen voimassaolo päättyy 12 kuukauden kuluttua päivästä, jona tämä ilmoitus on tehty. 36 artikla Sopimusta sovelletaan yhdeltä puolen alueisiin, joihin sovelletaan Euroopan talousyhteisön perustamissopimusta viimeksi mainitussa sopimuksessa määrätyin edellytyksin, ja toiselta puolen Islannin tasavallan alueeseen. 37 artikla Tämä sopimus on laadittu kahtena kappaleena englannin, hollannin, islannin, italian, norjan, ranskan, saksan ja tanskan kielellä kaikkien näiden tekstien ollessa yhtä todistusvoimaisia. Sopimuspuolet hyväksyvät tämän sopimuksen omien menettelyjensä mukaisesti. Sopimus tulee voimaan 1 päivänä tammikuuta 1973, jos sopimuspuolet ovat ilmoittaneet toisilleen ennen tätä päivämäärää sopimuksen voimaantulemiseksi tarvittavien toimenpiteiden suorittamisesta. Tämän päivämäärän jälkeen tämä sopimus tulee voimaan ilmoitusta seuraavan toisen kuukauden ensimmäisenä päivänä. Viimeinen päivämäärä tämän ilmoituksen tekemiseksi on 30 päivä marraskuuta 1973. Tämän sopimuksen tullessa voimaan sovelletaan 1 päivänä huhtikuuta 1973 sovellettavia määräyksiä, jos voimaantulo tapahtuu tämän päivämäärän jälkeen. Udfærdiget i Bruxelles, den toogtyvende juli nitten hundrede og tooghalvfjerds. Geschehen zu Brussel am zweiundzwanzigsten Juli neunzehnhundertzweiundsiebzig. Done at Brussels on this twenty-second day of July in the year one thousand nine hundred and seventy-two. Fait a Bruxelles, le vingt-deux juillet mil neuf cent soixante-douze. Fatto a Bruxelles, il ventidue lulgio millenovecentosettantadue. Gedaan te Brussel, de tweeëntwintigste juli negentienhondertweeënzeventig. Utferdiget i Brussel, tjueandre juli nitten hundre og syttito. Gjört i Bruxelles, tuttugasta og annan dag júlimánaðar nitjánhunðrud sjötiu og tvö. Tehty Brysselissä kahdentenakymmenentenätoisena päivänä heinäkuuta tuhat yhdeksänsataaseitsemänkymmentäkaksi.>VIITTAUS KAAVIOON> >VIITTAUS KAAVIOON> LIITE I Luettelo sopimuksen 2 artiklassa tarkoitetuista tuotteista >TAULUKON PAIKKA> LIITE II Huhtikuun 1 päivänä 1972 laaditut fiskaaliset tullit >TAULUKON PAIKKA> LIITE III Kalastustuotteiden vientimaksujärjestelmä, jota Islanti voi edelleen soveltaa Kalastustuotteiden vientimaksusta 28 päivänä helmikuuta 1966 annettu Islannin laki N:o 4, sellaisena kuin se on muutettuna 31 päivänä joulukuuta 1968 annetulla lailla N:o 79, 1 päivänä kesäkuuta 1970 annetulla lailla N:o 73, 30 päivänä maaliskuuta 1971 annetulla lailla N:o 4 ja 4 päivänä toukokuuta 1972 annetulla lailla N:o 17 1 artikla Tässä laissa määriteltyihin Islannin kalastustuotteisiin sovelletaan vientimaksua. Islannissa rekisteröidyillä kalastusaluksilla pyydettyjä kaloja pidetään islantilaisina tuotteina myös jos kalat on pyydetty Islannin kalastusalueen rajojen ulkopuolella eikä niitä ole jalostettu maissa. 2 artikla Tämän lain mukaisesti kalastustuotteita koskevaa vientimaksua sovelletaan seuraavasti: 1. Tonnia kohti 2 300 Islannin kruunun suuruista vientimaksua sovelletaan pakastettuihin kalafileisiin, pakastettuun kalanmätiin, suolattuun siikaan, suolattuihin kalafileisiin, suolattuihin turskan vatsafileisiin, muualle kuulumattomaan suolattuun kalanmätiin, suolattuihin kalanpaloihin, kuivattuihin turskan paloihin, kuivattuihin kalanpäihin, äyriäisiin ja nilviäisiin sekä hermeettisiin astioihin säilöttyihin kalastustuotteisiin. Jos tämän artiklan nojalla sovellettava maksu on suurempi kuin 4,5 prosenttia kyseisten kalastustuotteiden fob-arvosta, kalatalousministeriö voi päättää poistaa maksun kyseisen prosenttimäärän ylittävältä osalta. 2. Fob-arvosta laskettua 3 prosentin vientimaksua sovelletaan kokonaisiin pakastettuihin kaloihin, pakastettuihin kalanjätteisiin, pakastettuun keisarihummeriin, pakastettuihin katkarapuihin, pakastettuihin villakuoreisiin, villakuorejauheeseen, villakuoreöljyyn sekä kaloista tai merinisäkkäistä saataviin hydrattuihin öljyihin ja rasvoihin. 3. Fob-arvosta laskettua 5 prosentin vientimaksua sovelletaan valaasta saatuihin tuotteisiin, muihin kuin hermeettisiin astioihin säilöttyihin. 4. Fob-arvosta laskettua 6 prosentin vientimaksua sovelletaan kalajauheeseen, punasimppujauheeseen, keisarihummerijauheeseen, katkarapujauheeseen, maksajauheeseen, turskanmaksaöljyyn, punasimppuöljyyn, kokonaiseen pakastettuun silliin, pakastettuihin sillifileisiin, suolattuun silliin, suolattuihin sillifileisiin, suolattuun rasvakalan mätiin sekä niihin muihin kalastustuotteisiin, joita ei mainita tässä artiklassa. Pakkauskustannusten kattamiseksi voidaan suolatun sillin ja suolatun rasvakalan mädin fob-arvosta vähentää 500 Islannin kruunua sisällön jokaista 100 kiloa kohti. 5. Fob-arvosta laskettua 7 prosentin vientimaksua sovelletaan tuoreeseen ja jäähdytettyyn kalaan. Kalatalousministeriö voi kuitenkin päättää, että tuoreeseen ja jäähdytettyyn silliin on sovellettava samaa maksua, jota sovellettaisiin jos silli olisi käsitelty Islannissa samalla menetelmällä, jolla se käsitellään ulkomailla (katso tämän artiklan 4 ja 6 kohta). 6. Fob-arvosta laskettua 8 prosentin vientimaksua sovelletaan sillijauhoon, silliuutteeseen ja silliöljyyn. 7. Hylkeestä saatuihin tuotteisiin ei sovelleta vientimaksua. Kypsentämättömillä säilykkeillä hermeettisissä astioissa 1 kohdassa tarkoitetaan käyttövalmiita kypsentämättömiä säilykkeitä enintään 10 kg netto painavissa astioissa. Täysin jalostettuja kypsentämättömiä tuotteita suuremmissa astioissa pidetään myös kypsentämättöminä säilykkeinä hermeettisissä astioissa, jos viejä esittää todisteet siitä, että jalostamattoman tuotteen arvo on pienempi kuin kolmasosa maasta viedyn tuotteen vientiarvosta. Jos islantilaiset alukset myyvät ulkomaisissa satamissa niiden itsensä tai muiden alusten pyytämiä ja tämän maksun soveltamisalaan kuuluvia tuoreita tai jalostettuja kalastustuotteita, kyseistä maksua sovelletaan tällaisen myynnin tulleilla, purkaus- ja myyntimaksuilla vähennetyn bruttoarvon mukaan kalatalousministeriön määräämien sääntöjen mukaisesti. 3 artikla Valtiovarainministeriön on kannettava vientimaksut 2 artiklan säännösten mukaisesti ja tuotto jaetaan seuraavasti: 1. Kalastusalusten vakuutusmaksujen suorittamiseen kalatalousministeriön määräämien sääntöjen mukaisesti 82,0 % 2. Islannin kalatalouslainarahastolle 11,4 % 3. Kalatalousrahastolle 3,1 % 4. Meren- ja kalataloudentutkimusalusten rakentamiseen 1,8 % 5. Kalatalouden tutkimuslaitosten rakentamiseen 0,7 % 6. Islannin kalastusalusten varustajien liitolle 0,5 % 7. Merimiesten yhdistyksille kalatalousministeriön määräämien sääntöjen mukaisesti 0,5 % Ensimmäisen kohdan 1 alakohdassa tarkoitettuun kalastusalusten vakuutusmaksujen suorittamiseen voi liittyä ehto, jonka mukaan kyseisen vakuutusyhtiön on oltava vakuutuksenantajien jälleenvakuutusliiton jäsen ja sen on noudatettava tiettyjä vakuutusmaksujen määrittelemiseen, vakuutusehtoihin ja laivan rungon arvoihin liittyviä sääntöjä. Valaanpyyntialuksille voidaan myöntää poikkeus näistä säännöistä ja ne ovat siinä tapauksessa oikeutettuja saamaan hyvitystä vakuutusmaksujen sijasta suorittamistaan kalastusalusten vakuutusrahaston maksuista. 4 artikla Tämän liitteen 2 artiklan 2, 3 ja 4 kohdassa määrättyä maksua sovelletaan tuotteiden Fob-hintaan, pakkaus mukaan luettuna, ensimmäisessä purkaussatamassa. Cif- tai muilla ehdoilla myytyjen tuotteiden arvo suhteutetaan fob-arvoon kauppaministeriön määräämien sääntöjen mukaisesti. Myymättömiä tuotteita vietäessä lasketaan 2 artiklan 2, 3 ja 4 kohdassa säädetty vientimaksu vientiluvassa määrätyn vähimmäisvientihinnan perusteella. Jos viejä esittää kuuden kuukauden kuluessa konossementin päivämäärästä todisteet siitä, että toimivaltaisen viranomaisen myymättömälle kalastustuotteelle vahvistama hinta on korkeampi kuin tosiasiallinen myyntihinta, talousministeriön on korvattava erotus kauppaministeriön vahvistettua, että myynti alemmalla hinnalla on hyväksytty. Edellä 2 artiklan 1 kohdassa säädettyä maksua sovelletaan myydyn tuotteen nettopainon mukaan, joka on ilmoitettava vientiasiakirjoissa. 5 artikla Vientimaksu erääntyy maksettavaksi aluksen lähtöselvityksen jälkeen, tai jos tulliselvitystä ei vaadita, ennen purkausta. Kalatalousministeriö voi kuitenkin antaa laivaajalle luvan suorittaa maksut vasta kun hän saa ulkomaan valuutan, sillä ehdolla, että kauppa suoritetaan islantilaisen pankin välityksellä ja että hän antaa tulliviranomaisille kyseisen summan vaihtoarvoa vastaavan oman shekin. 6 artikla Tämän lain säännösten soveltamisalaan kuuluvien tuotteiden laivaajien on toimitettava toimivaltaiselle viranomaiselle ennen aluksen lähtöselvityksen valmistumista tai ennen purkausta kaksoiskappale tai oikeaksi todistettu jäljennös konossementista tai muista laivausasiakirjoista, vienti-ilmoitus, kauppalasku ja vaadittaessa tarkastustodistus sekä vientitodistus. Jos vientiasiakirjaa ei ole annettu, laivaajan on tehtävä toimitettua paljoutta koskeva ilmoitus. Tämän artiklan laivaajaa koskevia säännöksiä sovelletaan laivaajan poissa ollessa tai laiminlyödessä tehtävänsä myös aluksen kapteeniin sekä laivameklareihin. Maksua kannetaan tässä artiklassa mainittujen asiakirjojen sisältämien tietojen perusteella. 7 artikla Alus ja sen lasti ovat vakuutena vientimaksun suorittamisesta. 8 artikla Toimivaltaisten viranomaisten on laadittava luettelo tämän lain säännösten nojalla kannetuista vientimaksuista talousministeriön ohjeiden ja julkisten varojen hoitoa koskevien sääntöjen mukaisesti. 9 artikla Tämän lain rikkomisesta seuraa sakkorangaistus, ellei siitä ole jossain muussa laissa säädetty ankarampaa rangaistusta. Tämän lisäksi laivaajan, kapteenin tai laivameklarin, jonka on todettu antaneen väärää tietoa aluksen lastista, on maksettava kolminkertaisena petoksen yrityksen kohteena ollut vientimaksu. Sakot maksetaan valtiolle. Jos toimivaltainen viranomainen epäilee, että 6 artiklassa tarkoitetut asiakirjat ovat virheellisiä, sen on tarkastettava laivan lasti ennen lastausta tai purkausta, tai hankittava jollakin muulla tavalla tarvittavat asiakirjat. 10 artikla Tämän lain rikkomuksia käsitellään oikeudessa oikeudenkäyntimenettelyä rikosasioissa koskevan lain säännösten mukaisesti. 11 artikla Hallitus voi soveltaa tämän lain 2 artiklan 1 kohdassa mainittujen tuotteiden nettopainoon perustuvia maksuja kalastuksen tasoitusrahastosta 28 päivänä huhtikuuta 1962 annetun lain N:o 77 9 artiklan ja tuoreen kalan tarkastuksista 9 päivänä kesäkuuta 1960 annetun asetuksen N:o 42 9 artiklan mukaisesti. 12 artikla Kalatalousministeriö voi antaa asetuksen, joka sisältää tämän lain soveltamista koskevia lisäohjeita. PÖYTÄKIRJA N:o 1 tiettyihin tuotteisiin sovellettavasta järjestelmästä 1 artikla 1. Yhteisen tullitariffin 48 ja 49 ryhmään kuuluvilta tuotteilta, lukuun ottamatta nimikettä 48.09 (rakennuslevy puumassaa, kuidutettua puuta tai kuidutettua kasviainetta, myös luonnon- tai tekohartsilla tai niiden kaltaisella sideaineella agglomeroitu), poistetaan tuontitullit alkuperäisessä yhteisössä asteittain seuraavan aikataulun mukaisesti: >TAULUKON PAIKKA> 2. Edellä 1 kohdassa tarkoitettujen tuotteiden tuontitullit Irlannissa poistetaan asteittain seuraavan aikataulun mukaisesti: >TAULUKON PAIKKA> 3. Poiketen siitä, mitä sopimuksen 3 artiklassa määrätään, Tanskan, Norjan ja Yhdistyneen kuningaskunnan on sovellettava jäljempänä mainittuja tulleja 1 kohdassa tarkoitettuihin Islannin alkuperätuotteisiin: >TAULUKON PAIKKA> 4. Tanskalla, Norjalla ja Yhdistyneellä kuningaskunnalla on oikeus ottaa käyttöön 1 päivän tammikuuta 1974 ja 31 päivän joulukuuta 1983 välisenä aikana Islannin alkuperätuotteiden tuonnissa vuosittain tullittomia tariffikiintiöitä, joiden liitteessä A vuodelle 1974 mainittu määrä on sama kuin tuonnin keskiarvo vuosina 1968-1971 korotettuna kerrannaisesti neljä kertaa 5 prosentilla; 1 päivästä tammikuuta 1975 näitä tullittomia kiintiöitä korotetaan 5 prosentilla vuosittain. 5. "Alkuperäisellä yhteisöllä" tarkoitetaan Belgian kuningaskuntaa, Saksan liittotasavaltaa, Ranskan tasavaltaa, Italian tasavaltaa, Luxemburgin suurherttuakuntaa ja Alankomaiden kuningaskuntaa. 2 artikla 1. Jäljempänä 2 kohdassa mainittujen tuotteiden tuontitulleja alkuperäisessä yhteisössä ja Irlannissa on alennettava asteittain jäljempänä mainituille tasoille seuraavan aikataulun mukaisesti: >TAULUKON PAIKKA> Jäljempänä 2 kohdassa olevassa taulukossa mainittujen alanimikkeiden 78.01 A II ja 79.01 A osalta tullinalennukset tehdään alkuperäisessä yhteisössä sopimuksen 5 artiklan 3 kohdasta poiketen toiseen desimaaliin pyöristämällä. 2. Edellä 1 kohdassa tarkoitetut tuotteet ovat seuraavat: >TAULUKON PAIKKA> 3 artikla Niiden tuotteiden tuonti, joihin 1 ja 2 artiklassa tarkoitettua tullikohtelua sovelletaan, lukuun ottamatta valmistamatonta lyijyä, muuta kuin yhteisen tullitariffin alanimikkeeseen 78.01 A II kuuluvaa raakalyijyä, asetetaan vuotuisten suuntaa-antavien tuontikattojen alaiseksi, joiden ylittävältä osalta voidaan kantaa kolmansiin maihin sovellettava tulli jäljempänä olevien määräysten mukaisesti: a) Ottaen huomioon, että yhteisöllä on mahdollisuus lykätä tuontikattojen soveltamista tiettyjen tuotteiden osalta, esitetään vuodelle 1973 vahvistetut tuontikatot liitteessä B. Nämä tuontikatot on laskettu ottamalla huomioon, että yhteisö ja Irlanti toteuttavat ensimmäisen tullinalennuksen huhtikuun 1 päivänä 1973. Vuonna 1974 tuontikattojen suuruus vastaa vuoden 1973 tasoa mukautettuna yhteisön vuositasolle ja 5 prosentilla korotettuna. Tuontikattoja korotetaan 1 päivästä tammikuuta 1975 vuosittain 5 prosentilla. Niiden tähän pöytäkirjaan kuuluvien tuotteiden osalta, joita ei ole mainittu liitteessä B, yhteisö varaa mahdollisuuden asettaa tuontikattoja, jotka ovat yhtä suuria kuin yhteisön tuonnin keskiarvo niiltä neljältä viimeiseltä vuodelta, joilta tilastot ovat käytettävissä, 5 prosentilla korotettuna; seuraavina vuosina näitä tuontikattoja korotetaan vuosittain 5 prosentilla. b) Jos kahden perättäisen vuoden aikana tuontikaton alaisen tuotteen tuonti on pienempi kuin 90 prosenttia vahvistetusta määrästä, yhteisö jättää toistaiseksi soveltamatta tätä tuontikattoa. c) Suhdannevaikeuksissa yhteisö varaa itselleen mahdollisuuden, sekakomiteassa käytävien neuvottelujen jälkeen, vahvistaa yhdeksi vuodeksi uudelleen edelliselle vuodelle vahvistetun määrän. d) Yhteisö ilmoittaa kunkin vuoden joulukuun 1 päivänä sekakomitealle seuraavaksi vuodeksi tuontikattojen alaiseksi asetettujen tuotteiden luettelon ja tuontikattojen määrät. e) Tuonti, joka tapahtuu 1 artiklan 4 ja 5 kohdan nojalla käyttöön otettujen tariffikiintiöiden mukaisesti, sisällytetään näille tuotteille vahvistettuihin tuontikattoihin. f) Kun tähän pöytäkirjaan kuuluvan tuotteen tuonnille vahvistettu tuontikatto saavutetaan, voidaan sopimuksen 3 artiklassa ja mainitun pöytäkirjan 1 ja 2 artiklassa määrätään, kyseessä olevasta tuotteesta jälleen kantaa yhteisen tullitariffin mukainen tulli kalenterivuoden loppuun saakka. Tässä tapauksessa, ennen 1 päivää heinäkuuta 1977: - Tanskan, Norjan ja Yhdistyneen kuningaskunnan on otettava jälleen käyttöön jäljempänä mainittu tulli: >TAULUKON PAIKKA> - Irlannin on otettava jälleen käyttöön kolmansiin maihin soveltamansa tulli. Tämän pöytäkirjan 1 ja 2 artiklan mukaiset tullit on otettava jälleen käyttöön seuraavan tammikuun 1 päivänä. g) Sopimuspuolet tarkastelevat sekakomiteassa 1 päivän heinäkuuta 1977 jälkeen mahdollisuutta tarkistaa tuontikattojen korotusprosenttia, ottaen huomioon kulutuksen ja tuonnin kehityksen yhteisössä sekä tämän artiklan soveltamisesta saadut kokemukset. h) Tuontikatot on poistettava tämän pöytäkirjan 1 ja 2 artiklassa määrättyjen tullinpoistokausien päättyessä. LIITE A Luettelo tullikiintiöistä vuodelle 1974 >TAULUKON PAIKKA> LIITE B Vuoden 1973 tuontikattojen luettelo >TAULUKON PAIKKA> PÖYTÄKIRJA N:o 2 sellaisten erityisjärjestelyn soveltamisalaan kuuluvista tuotteista, joiden tarkoituksena on tuotteisiin sisältyvien maataloustuotteiden kustannuserojen huomioon ottaminen 1 artikla Sopimus ei estä tämän pöytäkirjan liitteenä olevissa taulukoissa mainittuihin tavaroihin sisältyvien maataloustuotteiden kustannuserojen huomioon ottamiseksi: - kantamasta tuotaessa muuttuvaa maksuosaa tai arvioitua tasausmaksua tai soveltamasta sisäisiä toimenpiteitä hintaerojen korvaamiseksi; - soveltamasta toimenpiteitä vietäessä. 2 artikla 1. Tämän pöytäkirjan liitteenä olevissa taulukoissa mainittujen tuotteiden perustullit ovat: a) alkuperäisessä yhteisössä: tammikuun 1 päivänä 1972 tosiasiallisesti sovelletut tullit; b) Tanskassa, Irlannissa, Norjassa ja Yhdistyneessä kuningaskunnassa: i) Asetukseen (ETY) N:o 1059/69 sisältyvien tuotteiden osalta: - Irlannissa toisaalta, - Tanskassa, Norjassa ja Yhdistyneessä kuningaskunnassa Euroopan vapaakauppaliiton perustamista koskevaan konventioon sisältymättömien tuotteiden osalta toisaalta: Euroopan yhteisöjen ja Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan välisessä neuvottelussa tehdyn ja hyväksytyn liittymisehtoja ja perustamissopimusten mukautuksia koskevan asiakirjan 47 artiklan mukaiset tullit; nämä perustullit ilmoitetaan sekakomitealle hyvissä ajoin ja joka tapauksessa ennen 2 kohdassa edellytettyä ensimmäistä alennusta; ii) muiden tuotteiden osalta: 1 päivänä tammikuuta 1972 tosiasiallisesti sovelletut tullit; c) Islannissa: i) alkuperäisen yhteisön tai Irlannin alkuperätuotteiden osalta: tämän pöytäkirjan liitteenä olevassa taulukossa II mainitut tullit. ii) Tanskan, Norjan ja Yhdistyneen kuningaskunnan alkuperätuotteiden osalta: Euroopan vapaakauppaliitossa 1 päivänä tammikuuta 1972 sovelletut tullit. 2. a) Yhteisö poistaa asteittain 1 kohdassa määriteltyjen perustullien ja tämän pöytäkirjan liitteenä olevien taulukkojen mukaisten, heinäkuun 1 päivänä 1977 sovellettavien tullien välisen erotuksen 20 prosentin erissä sopimuksen 3 artiklan 2 kohdassa esitetyn aikataulun mukaisesti. Jos 1 päivänä heinäkuuta 1977 sovellettava tulli on perustullia korkeampi, näiden tullien erotusta alennetaan kuitenkin 40 prosentilla 1 päivänä tammikuuta 1974 ja uudestaan asteittain 20 prosentin erissä seuraavan aikataulun mukaisesti: 1 päivänä tammikuuta 1975 1 päivänä tammikuuta 1976 1 päivänä heinäkuuta 1977. b) Islannin on poistettava asteittain perustullien ja tämän pöytäkirjan liitteenä olevien taulukkojen mukaisten, tammikuun 1 päivänä 1980 sovellettavien tullien välinen erotus sopimuksen 4 artiklan 1 kohdassa määrätyn aikataulun mukaisesti. 3. Poiketen siitä mitä sopimuksen 3 artiklan 4 kohdassa määrätään, ja jollei Euroopan yhteisöjen ja Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan välisessä neuvottelussa tehdyn ja hyväksytyn liittymisehtoja ja perustamissopimusten mukautuksia koskevan asiakirjan 39 artiklan 5 kohdan soveltamisesta muuta johdu, sovelletaan 1 ja 2 kohtaa Yhdistyneen kuningaskunnan tullitariffin paljoustullien tai sekatullien paljoustulliosuuden kohdalla seuraavien tuotteiden osalta pyöristämällä ne neljänteen desimaaliin: >TAULUKON PAIKKA> 4. Tämän pöytäkirjan liitteenä olevassa taulukossa I mainittujen ja Yhdistyneen kuningaskunnan tullitariffin nimikkeisiin 19.03, 22.06 ja 35.01 B kuuluvien tuotteiden osalta Yhdistynyt kuningaskunta voi siirtää 2 kohdassa tarkoitetun ensimmäisen tullinalennuksen 1 päivään heinäkuuta 1973 saakka. 5. Tämän pöytäkirjan liitteenä olevan taulukon II luetteloon 2 kuuluvien ja Islantiin tuotaessa fiskaalisten tullien alaisten tuotteiden osalta sopimuksen 5 artiklan 2 kohtaa sovelletaan tällaisten tullien teolliseen protektiiviseen osaan. 3 artikla 1. Tätä pöytäkirjaa sovelletaan myös yhteisen tullitariffin alanimikkeeseen 22.09 C kuuluviin alkoholijuomiin, joita ei mainita tämän pöytäkirjan liitteenä olevissa taulukoissa I ja II. Sekakomitea päättää näihin tuotteisiin sovellettavista tullinalennuksia koskevista yksityiskohtaisista säännöistä. Näistä yksityiskohtaisia sääntöjä määriteltäessä, tai myöhemmin, sekakomitea päättää Brysselin nimikkeistön 1-24 ryhmään kuuluvien muiden tuotteiden, joita sopimuspuolten maatalousmääräykset eivät koske, mahdollisesta sisällyttämisestä tähän pöytäkirjaan. 2. Tällöin sekakomitea täydentää tarpeen mukaan pöytäkirjan N:o 3 liitteitä II ja III. >TAULUKON PAIKKA> >TAULUKON PAIKKA> >TAULUKON PAIKKA> PÖYTÄKIRJA N:o 3 Käsitteen "peräisin olevat tuotteet" (alkuperätuotteet) määrittelystä ja hallinnollisen yhteistyön menetelmistäI OSASTO Käsitteen "peräisin olevat tuotteet" (alkuperätuotteet) määrittely 1 artikla Sopimusta sovellettaessa ja rajoittamatta tämän pöytäkirjan 2 ja 3 artiklan määräysten soveltamista, pidetään: 1. yhteisöstä peräisin olevina tuotteina eli alkuperätuotteina, a) yhteisössä kokonaan tuotettuja tuotteita, b) tuotteita, jotka on tuotettu yhteisössä ja joiden valmistukseen on käytetty muita kuin a kohdassa mainittuja tuotteita, jos nämä tuotteet ovat riittävästi valmistettuja tai käsiteltyjä 5 artiklan mukaisesti. Tämä edellytys ei kuitenkaan koske tuotteita, jotka ovat tämän pöytäkirjan mukaisia Islannin alkuperätuotteita; 2. Islannista peräisin olevina tuotteina eli alkuperätuotteina, a) Islannissa kokonaan tuotettuja tuotteita, b) tuotteita, jotka on tuotettu Islannissa ja joiden valmistukseen on käytetty muita kuin a kohdassa mainittuja tuotteita, jos nämä tuotteet ovat riittävästi valmistettuja tai käsiteltyjä 5 artiklan mukaisesti. Tämä edellytys ei kuitenkaan koske tuotteita, jotka ovat tämän pöytäkirjan mukaisia yhteisön alkuperätuotteita. Luettelossa C mainittuihin tuotteisiin ei väliaikaisesti sovelleta tätä pöytäkirjaa. 2 artikla 1. Sikäli kuin yhdeltä puolen yhteisön tai Islannin ja toiselta puolen Itävallan, Suomen, Portugalin, Ruotsin ja Sveitsin välistä kauppaa sekä mainitun viiden maan välistä kauppaa säätelevät sopimukset, joissa on samanlaiset säännöt kuin tässä pöytäkirjassa, pidetään myös: A. Yhteisön alkuperätuotteina sellaisia 1 artiklan 1 kohdassa tarkoitettuja tuotteita, joille sen jälkeen kun ne on viety yhteisöstä, ei ole valmistettu tai käsitelty missään mainituista viidestä maasta tai joille ei ole suoritettu niissä valmistusta tai käsittelyä, joka olisi riittävä antamaan niille minkään tällaisen maan alkuperäasemaa tämän pöytäkirjan 1 artiklan 1 b tai 2 b kohdan määräyksiä vastaavien määräysten nojalla, jotka sisältyvät edellä mainittuihin sopimuksiin, jos: a) valmistuksessa tai käsittelyssä on käytetty pelkästään jonkin näiden viiden maan, yhteisön tai Islannin alkuperätuotteita; b) kun 5 artiklassa mainituissa luettelossa A ja B olevalla prosenttisäännöllä rajoitetaan ei-alkuperätuotteiden osuutta, joka voidaan sisällyttää tuotteeseen tietyissä olosuhteissa,, lisäarvo on saatu noudattaen jokaisessa näistä maista prosenttisääntöjä sekä muita näissä luetteloissa olevia sääntöjä ilman maasta toiseen tapahtuvan kumulaation mahdollisuutta; B. Islannin alkuperätuotteina 1 artiklan 2 kohdassa tarkoitettuja tuotteita, joita, sen jälkeen kun ne on viety Islannista, ei ole suoritettu mitään valmistusta tai käsittelyä missään mainituista viidestä maasta tai joille ei ole suoritettu niissä valmistusta tai käsittelyä, joka olisi riittävä antamaan niille minkään tällaisen maan alkuperäasemaa tämän pöytäkirjan 1 artiklan 1 b tai 2 b kohdan määräyksiä vastaavien määräysten nojalla, jotka sisältyvät edellä mainittuihin sopimuksiin, jos: a) valmistuksessa tai käsittelyssä on käytetty pelkästään jonkin näiden viiden maan, yhteisön tai Islannin alkuperätuotteita; b) kun 5 artiklassa mainituissa luetteloissa A ja B olevalla prosenttisäännöllä rajoitetaan ei-alkuperätuotteiden osuutta, joka voidaan sisällyttää tietyissä olosuhteissa, lisäarvo on saatu noudattaen jokaisessa näistä maista prosenttisääntöjä sekä muita näissä luetteloissa olevia sääntöjä ilman maasta toiseen tapahtuvan kumulaation mahdollisuutta. 2. Edellä 1 kohdan A alakohdan b alakohtaa ja B alakohdan b alakohtaa sovellettaessa ei se seikka, että muita kuin tässä kohdassa tarkoitettuja tuotteita käytetään suhteessa, joka ei ylitä 5 prosenttia joko yhteisöön tai Islantiin tuotujen valmiiden tuotteiden kokonaisarvosta, vaikuta viimeksi mainittujen tuotteiden alkuperän määrittelyyn, edellyttäen että näin käytetyt tuotteet eivät olisi aiheuttaneet yhteisöstä tai Islannista alun perin viedyille tuotteille alkuperäaseman menettämistä, jos ne olisi sisällytetty tuotteeseen siellä. 3. Edellä 1 kohdan A alakohdan b alakohdassa, B alakohdan b alakohdassa ja 2 kohdassa tarkoitetuissa tapauksissa mitään ei-alkuperätuotetta ei saa sisällyttää tuotteeseen, jos sille suoritetaan ainoastaan 5 artiklan 3 kohdassa määrätty valmistus tai käsittely. 3 artikla Poiketen 2 artiklan määräyksistä ja jos kaikki tämän artiklan edellytykset on kuitenkin täytetty, valmiit tuotteet pysyvät edelleen yhteisön tai vastaavasti Islannin alkuperätuotteina vain jos valmistukseen käytettyjen yhteisön tai Islannin alkuperätuotteiden osuus valmiiden tuotteiden arvosta on prosenttimäärältään suurin. Jos näin ei ole, näitä viimeksi mainittuja tuotteita pidetään sen maan alkuperätuotteina, jossa saatu lisäarvo edustaa korkeinta prosenttiosuutta niiden arvosta. 4 artikla Seuraavia tuotteita pidetään 1 artiklan 1 kohdan a alakohdan ja 2 a alakohdan mukaisesti joko yhteisössä tai Islannissa "kokonaan tuotettuina": a) niiden maaperästä tai niiden merenpohjasta louhitut kivennäistuotteet; b) siellä korjatut kasvituotteet; c) siellä syntyneet ja kasvatetut elävät eläimet; d) siellä kasvatetuista elävistä eläimistä saadut tuotteet; e) siellä metsästämällä tai kalastamalla saadut tuotteet; f) niiden alusten merestä pyytämät merikalastus- ja muut tuotteet; g) niiden tehdasaluksilla yksinomaan f alakohdassa tarkoitetuista tuotteista valmistetut tuotteet; h) siellä kerätyt ainoastaan raaka-aineiksi soveltuvat käytetyt tavarat; i) siellä suoritetuista valmistustoimista syntyneet jätteet ja romu; j) siellä yksinomaan a-i alakohdassa tarkoitetuista tuotteista valmistetut tavarat. 5 artikla 1. Sovellettaessa 1 artiklan 1 kohdan b alakohtaa ja 2 kohdan b alakohtaa pidetään riittävänä: a) valmistusta tai käsittelyä, jonka seurauksena valmiit tavarat luokitellaan toiseen tariffinimikkeeseen kuin se, jota sovelletaan kuhunkin valmistukseen tai käsittelyyn käytetyistä tuotteista, lukuun ottamatta kuitenkaan luettelossa A mainittuja valmistus- ja käsittelytoimia, joihin sovelletaan tämän luettelon erityismääräyksiä; b) luettelossa B mainitut valmistus- ja käsittelytoimet. Tariffin jaksoilla, ryhmillä ja nimikkeillä tarkoitetaan tavaroiden sijoittelua tullitariffien nimikkeisiin koskevassa Brysselin nimikkeistössä käytettyjä jaksoja, ryhmiä ja nimikkeitä. 2. Silloin kun jonkin valmiin tuotteen osalta luettelossa A ja luettelossa B olevalla prosenttisäännöllä rajoitetaan valmistuksessa käytettävien tuotteiden arvoa, näiden tuotteiden kokonaisarvoa, riippumatta siitä onko niiden tariffinimike muuttunut valmistuksen, käsittelyn tai kokoamisen kuluessa kummassakin luettelossa määrättyjen rajoitusten ja edellytysten mukaisesti, ei saa suhteessa valmiin tuotteen arvoon ylittää näissä kahdessa luettelossa säädettyä määrää, jos määrä on kummassakin sama, tai korkeampaa näistä määristä, jos ne ovat erilaiset. 3. Sovellettaessa 1 artiklan 1 kohdan b alakohtaa ja 2 kohdan b alakohtaa pidetään seuraavia valmistus- ja käsittelytoimia aina riittämättöminä antamaan tavaroille alkuperäasemaa riippumatta siitä, onko nimike muuttunut vai ei: a) käsittelyt, joiden tarkoituksena on varmistaa tavaroiden kunnon säilyminen kuljetuksen ja varastoinnin aikana (tuuletus, ripustaminen, kuivaaminen, jäähdyttäminen, suolaveteen, rikkihapokkeeseen tai muuhun liuokseen upottaminen, turmeltuneiden osien poistaminen ja niiden kaltaiset toimenpiteet); b) pelkkä pölynpoisto, seulominen, lajittelu, laatuluokittelu, yhteensovittaminen (myös tavaroiden järjestäminen sarjoiksi), peseminen, maalaaminen, paloittelu; c) i) uudelleen pakkaaminen ja kollien jakaminen tai yhdistäminen; ii) pelkkä pullotus, pussitus, koteloihin tai rasioihin pakkaaminen, kartongille, laudoille jne. kiinnittäminen ja kaikki muut yksinkertaiset pakkaustoimenpiteet; d) merkkien, nimilappujen ja muiden niiden kaltaisten tunnusmerkkien kiinnittäminen tuotteisiin tai niiden pakkauksiin; e) erilaistenkin tuotteiden pelkkä sekoittaminen, mikäli yksi tai useammat seoksen aineosista ei vastaa tässä pöytäkirjassa määrättyjä edellytyksiä, jotta niitä voitaisiin pitää yhteisön tai Islannin alkuperätuotteina; f) tavaroiden osien pelkkä yhdistäminen kokonaiseksi tavaraksi; g) kahden tai useamman edellä a-f kohdassa mainitun toimenpiteen toteuttaminen; h) eläinten teurastus. 6 artikla 1. Jos 5 artiklassa mainituissa luetteloissa A ja B määrätään, että yhteisössä tai Islannissa tuotettuja tavaroita pidetään niiden alkuperätuotteina vain jos valmistuksessa tai käsittelyssä käytettyjen tuotteiden arvo ei ylitä määrättyä prosenttilukua valmiiden tavaroiden arvosta, tämän prosenttiluvun määrittämisessä huomioon otettavat arvot ovat: - toisaalta, tuoduiksi osoitettujen tuotteiden osalta: niiden tullausarvo maahantuontihetkellä; tuotteiden osalta, joiden alkuperää ei ole voitu todeta: ensimmäinen todettavissa oleva näistä tuotteista sen sopimuspuolen alueella maksettu hinta, jossa valmistus tapahtuu; - toisaalta valmiiden tavaroiden hinta vapaasti tehtaalla, josta vähennetään vietäessä palautetut tai palautettavat sisäiset verot. Tämä artikla koskee myös 2 ja 3 artiklan soveltamista. 2. Sovellettaessa 2 ja 3 artiklaa saadulla lisäarvolla tarkoitetaan eroa toisaalta valmiiden tavaroiden vapaasti tehtaalla -hinnan, josta on vähennetty kyseisestä maasta tai yhteisöstä vietäessä palautetut tai palautettavat sisäiset verot, ja toisaalta kaikkien tähän maahan tai yhteisöön tuotujen ja siellä valmistukseen käytettyjen tuotteiden tullausarvon välillä. 7 artikla Yhden lähetyksen muodostavien yhteisön tai Islannin alkuperätuotteiden kuljetus voi tapahtua muiden kuin yhteisön, Islannin, Itävallan, Suomen, Portugalin, Ruotsin tai Sveitsin alueiden kautta, tarvittaessa uudelleenlastaten tai väliaikaisesti varastoiden näillä alueilla, mikäli viimeksi mainittujen alueiden kautta tapahtuva kuljetus on oikeutettua maantieteellisin perustein ja mikäli tavarat ovat pysyneet kauttakuljetusmaan tai varastointimaan tulliviranomaisten valvonnassa ja ne eivät ole siellä tulleet myyntiin eikä kulutukseen ja niille ei ole siellä suoritettu muita toimenpiteitä kuin mahdollisesti purkaus tai jälleenlastaus tai niiden kunnon säilyttämiseksi tarvittavat toimenpiteet. II OSASTO Hallinnollisen yhteistyön menetelmät 8 artikla 1. Tämän pöytäkirjan 1 artiklan mukaisille alkuperätuotteille myönnetään yhteisöön tai Islantiin tuotaessa sopimuksen mukaiset edut, kun niistä esitetään yhteisön tai Islannin jäsenvaltioiden tulliviranomaisten antama tämän pöytäkirjan liitteessä V olevan mallin mukainen tavaratodistus A.IS.1. 2. Sovellettaessa 2 ja tarvittaessa 3 artiklaa käytetään tämän pöytäkirjan liitteessä VI olevan mallin mukaisia tavaratodistuksia A.W.1, joita antavat kunkin sellaisen maan tulliviranomaiset, jossa tavaroita on joko säilytetty, ennen kuin ne on jälleenviety samassa tilassa, tai jossa niitä on valmistettu tai käsitelty 2 artiklan mukaisesti, kun esitetään aikaisemmin annetut tavaratodistukset. 3. Jotta tulliviranomaiset voisivat varmistua olosuhteista, joissa tavaroita on säilytetty kunkin asianomaisen maan alueella silloin kun niitä ei ole asetettu tullivarastoon ja kun ne on jälleenvietävä samassa tilassa, näiden viranomaisten on tavaranhaltijan pyynnöstä tehtävä merkintä aikaisemmin annettuihin ja tavaroiden tuonnin yhteydessä esitettyihin tavaratodistuksiin asianmukaisesti tuontihetkellä ja myöhemmin kerran kuudessa kuukaudessa. 4. Yhteisön jäsenvaltioiden tai Islannin tulliviranomaiset ovat valtuutettuja antamaan 2 artiklassa tarkoitetuissa sopimuksissa mainittuja tavaratodistuksia näissä sopimuksissa määrätyin edellytyksin, jos todistuksissa mainitut tuotteet ovat yhteisön tai Islannin alueella. Käytettävän todistuksen malli on tämän pöytäkirjan liitteessä VI. 5. Kun tässä pöytäkirjassa käytetään sanoja "tavaratodistus" tai "tavaratodistukset" nimenomaan mainitsematta, onko kysymys 1 kohdassa mainitun mallin mukaisesta todistuksesta vai 2 kohdassa mainitun mallin mukaisesta todistuksesta, määräyksiä sovelletaan erotuksetta molempiin todistuslajeihin. 9 artikla Tavaratodistus annetaan ainoastaan viejän kirjallisesta hakemuksesta, joka on laadittava tähän tarkoitukseen määrätylle lomakkeelle. 10 artikla 1. Viejävaltion tulliviranomaisten on annettava tavaratodistus silloin kun siinä mainitut tavarat viedään maasta. Se annetaan viejän käytettäväksi heti kun tosiasiallinen vienti on tapahtunut tai varmistettu. Poikkeuksellisesti tavaratodistus voidaan antaa myös siinä mainittujen tavaroiden viennin jälkeen, silloin kun sitä ei ole annettu vientihetkellä erehdysten, tahattomien laiminlyöntien tai erityisolosuhteiden vuoksi. Tällaisessa tapauksessa todistukseen on tehtävä erityismerkintä olosuhteista, joissa se on annettu. Tavaratodistus voidaan antaa vain jos sitä voidaan pitää sopimuksessa määrätyn etuuskohtelun soveltamiseen oikeuttavana todistuksena. 2. Tavaratodistuksissa, jotka laaditaan 8 artiklan 2 ja 4 kohdassa määrätyin edellytyksin, on viitattava aikaisemmin annettuun todistukseen tai todistuksiin, jonka tai joiden nojalla uudet todistukset annetaan. 3. Tavaratodistushakemukset sekä 2 kohdassa tarkoitetut todistukset, joiden nojalla uudet todistukset annetaan, on viejämaan tulliviranomaisten säilytettävä vähintään kahden vuoden ajan. 11 artikla 1. Tavaratodistus on esitettävä neljän kuukauden kuluessa siitä päivästä, jona viejävaltion tulliviranomainen on sen antanut, sen tuojavaltion tullitoimipaikassa, jossa tavarat ilmoitetaan tulliselvitettäviksi. 2. Tavaratodistukset, jotka esitetään tuojavaltion tulliviranomaisille 1 kohdassa mainitun esittämismääräajan päätyttyä, voidaan hyväksyä etuuskohtelua sovellettaessa, kun määräajan noudattamatta jättäminen johtuu ylivoimaisesta esteestä tai poikkeuksellisista olosuhteista. Näiden tapausten lisäksi tuojavaltion tulliviranomaiset voivat hyväksyä todistukset, kun tavarat on esitetty niille ennen mainitun määräajan päättymistä. 3. Riippumatta siitä, onko tavaratodistuksiin tehty merkintä 8 artiklan 3 kohdan määräysten mukaisesti, tuojavaltion tulliviranomaisten on säilytettävä ne tässä valtiossa voimassa olevien säännösten mukaisesti. 12 artikla Tavaratodistus on laadittava tapauksen mukaan tämän pöytäkirjan liitteessä V tai VI olevan mallin mukaiselle lomakkeelle. Se on laadittava jollakin niistä kielistä, joilla yhteisön ja Islannin välinen sopimus on tehty ja viejävaltion sisäisen lainsäädännön määräysten mukaisesti. Jos se laaditaan käsin, se on täytettävä musteella ja painokirjaimin. Todistuksen koon on oltava 210 × 297 mm. Käytettävän paperin on oltava valkoista, hiokkeetonta, liimakäsiteltyä kirjoituspaperia, jonka paino on vähintään 25 grammaa neliömetriä kohti. Siinä on oltava vihreä painettu aaltomainen taustakuvio, joka tekee kaikki mekaanisin tai kemiallisin keinoin tehdyt väärennökset silmin havaittaviksi. Yhteisön jäsenvaltiot ja Islanti voivat pidättää itselleen todistusten painatusoikeuden tai antaa sen hyväksymiensä kirjapainojen tehtäväksi. Viimeksi mainitussa tapauksessa jokaisessa todistuksessa on oltava merkintä tästä hyväksymisestä. Jokaisessa todistuksessa on oltava kirjapainon nimi ja osoite, tai merkki, josta kirjapaino voidaan tunnistaa. Siinä on myös oltava sarjanumero, jonka avulla se voidaan yksilöidä. 13 artikla Tuojavaltiossa tavaratodistus on esitettävä tulliviranomaisille tässä valtiossa määrättyjen yksityiskohtaisten sääntöjen mukaisesti. Mainitut viranomaiset voivat vaatia siitä käännöksen. Ne voivat lisäksi vaatia, että tuonti-ilmoitusta täydennetään maahantuojan vakuutuksella siitä, että tavarat täyttävät sopimuksen täytäntöönpanemiseksi vaadittavat edellytykset. 14 artikla 1. Yhteisön ja Islannin on hyväksyttävä, vaatimatta tavaratodistuksen esittämistä, alkuperätuotteiksi, joille myönnetään sopimuksen mukaiset edut, yksityishenkilöille pikkulähetyksinä lähetetyille tai matkustajien henkilökohtaisiin matkatavaroihin sisältyville tavaroille, sikäli kuin on kysymys muusta kuin kaupallisesta tuonnista, ja kun tavaroiden ilmoitetaan täyttävän näiden määräysten soveltamiseksi vaadittavat edellytykset ja mikäli ei ole syytä epäillä tämän ilmoituksen oikeellisuutta. 2. Tuontia, joka on satunnaista ja käsittää ainoastaan vastaanottajien tai matkustajien henkilökohtaiseen tai perheen käyttöön tulevia tavaroita, ei pidetä kaupallisena, jos näiden tavaroiden luonne ja määrä ei viittaa kaupalliseen tarkoitukseen. Lisäksi näiden tavaroiden kokonaisarvo ei pikkulähetysten osalta saa ylittää 60 laskentayksikköä ja matkustajien henkilökohtaisiin matkatavaroihin sisältyvien tavaroiden osalta 200 laskentayksikköä. 3. Laskentayksikön (ly) arvo on 0,88867088 g hienoa kultaa. Mikäli laskentayksikköä muutetaan, sopimuspuolten on neuvoteltava sekakomiteassa uuden kulta-arvon määrittämiseksi. 15 artikla 1. Tavaroihin jotka on lähetetty yhteisöstä tai Islannista muussa kuin 2 artiklassa mainituissa maissa pidettävään näyttelyyn ja jotka myydään näyttelyn jälkeen yhteisöön tai Islantiin tuotaviksi, myönnetään maahan tuotaessa sopimuksen mukaiset edut, jos ne täyttävät tässä pöytäkirjassa määrätyt edellytykset niin että niitä voidaan pitää yhteisön tai Islannin alkuperätuotteina ja sikäli kuin osoitetaan tulliviranomaisia tyydyttävällä tavalla: a) että viejä on lähettänyt nämä tavarat yhteisön tai Islannin alueelta näyttelymaahan ja pitänyt niitä siellä näytteillä; b) että mainittu viejä on myynyt tai luovuttanut nämä tavarat yhteisössä tai Islannissa olevalle vastaanottajalle; c) että tavarat on lähetetty näyttelyn aikana tai välittömästi sen jälkeen yhteisöön tai Islantiin siinä tilassa, jossa ne lähetettiin näyttelyyn; d) että sen jälkeen kun tavarat lähetettiin näyttelyyn, niitä ei ole käytetty muihin tarkoituksiin kuin tässä näyttelyssä esittelyyn. 2. Tavaratodistus on esitettävä tavanomaisella tavalla tulliviranomaisille. Siinä on mainittava näyttelyn nimi ja osoite. Tavaroiden luonteesta ja olosuhteista, joissa niitä on pidetty näytteillä, voidaan tarvittaessa vaatia kirjallinen lisäselvitys. 3. Edellä 1 kohtaa sovelletaan kaikkiin kaupan, teollisuuden, maatalouden ja käsiteollisuuden näyttelyihin, messuihin tai niiden kaltaisiin julkisiin esittelytilaisuuksiin, joissa tavarat näyttelyn aikana pysyvät tullivalvonnan alaisina, sellaisia tilaisuuksia lukuun ottamatta, jotka on järjestetty kaupoissa tai liiketiloissa yksityisiin tarkoituksiin ulkomaisten tavaroiden myymiseksi. 16 artikla Tämän osaston oikean soveltamisen varmistamiseksi yhteisön jäsenvaltiot ja Islanti avustavat toisiaan tullihallintojensa välityksellä tavaratodistusten aitouden ja oikeellisuuden tarkistamisessa, 8 artiklan 4 kohdan nojalla annetut tavaratodistukset mukaan luettuna. Sekakomitealla on oikeus tehdä tarvittavat päätökset, jotta hallinnollisen yhteistyön menetelmiä voidaan ajallaan soveltaa yhteisössä ja Islannissa. 17 artikla Seuraamuksia sovelletaan henkilöihin, jotka laativat tai laadituttavat vääriä tietoja sisältävän asiakirjan saadakseen tavaralle etuuskohteluun oikeuttavan tavaratodistuksen. III OSASTO Loppumääräykset 18 artikla Yhteisö ja Islanti toteuttavat kaikki tarvittavat toimenpiteet, jotta tavaratodistuksia voidaan esittää tämän pöytäkirjan 13 artiklan mukaisesti 1 päivästä huhtikuuta 1973. 19 artikla Yhteisö ja Islanti toteuttavat omalta osaltaan tämän pöytäkirjan täytäntöönpanemiseksi tarvittavat toimenpiteet. 20 artikla Selventävät huomautukset, luettelot A, B ja C sekä tavaratodistusmallit ovat tämän pöytäkirjan erottamaton osa. 21 artikla Tavaroille, jotka täyttävät I osaston edellytykset ja jotka 1 päivänä huhtikuuta 1973 ovat joko matkalla yhteisöön tai Islantiin taikka yhteisössä tai Islannissa väliaikaisesti varastoituina, tullivarastoissa tai vapaa-alueilla, voidaan myöntää sopimuksen mukaiset edut, jos tuontivaltion tulliviranomaisille esitetään neljän kuukauden kuluessa mainitusta päivästä vientivaltion toimivaltaisten viranomaisten jälkikäteen antama tavaratodistus sekä kuljetusolosuhteet todistavat asiakirjat. 22 artikla Sopimuspuolet sitoutuvat toteuttamaan tarpeelliset toimenpiteet, jotta tavaratodistukset, joita yhteisön jäsenvaltioiden ja Islannin tulliviranomaiset ovat oikeutetut antamaan 2 artiklassa mainittujen sopimusten mukaan, annetaan näissä sopimuksissa määrätyin edellytyksin. Ne sitoutuvat myös varmistamaan tähän tarvittavan hallinnollisen yhteistyön, erityisesti 2 artiklassa mainittujen sopimusten mukaisesti vaihdettavien tavaroiden kuljetuksen ja säilytyksen valvomiseksi. 23 artikla 1. Valmistukseen käytetyille tuotteille, jotka eivät ole yhteisön, Islannin tai tämän pöytäkirjan 2 artiklassa mainittujen maiden alkuperätuotteita, ei voida myöntää tullinpalautusta eikä tullittomuutta missään muodossa siitä päivästä, josta lähtien vastaavanlaisten alkuperätuotteiden tulli on yhteisössä ja Islannissa alennettu 40 prosenttiin perustullista, sanotun kuitenkaan rajoittamatta mitä pöytäkirjassa N:o 2 olevassa 1 artiklassa määrätään. 2. Kun Tanskan, Norjan tai Yhdistyneen kuningaskunnan tulliviranomaiset antavat tavaratodistuksen, jotta Islannissa myönnettäisiin Islannissa voimassa olevat ja sopimuksen 3 artiklan 1 kohdassa sekä 4 artiklassa mainitut tullietuudet, Tanskaan, Norjaan tai Yhdistyneeseen kuningaskuntaan tuoduille ja siellä valmistukseen käytetyille tuotteille ei voida näissä kolmessa viimeksi mainitussa maassa myöntää tullinpalautusta tai tullittomuutta missään muodossa, paitsi jos on kysymys tämän pöytäkirjan 25 artiklan 1 kohdassa tarkoitetuista tuotteista, sanotun kuitenkaan rajoittamatta mitä pöytäkirjassa N:o 2 olevassa 1 artiklassa määrätään. 3. Kun Islannin tulliviranomaiset antavat tavaratodistuksen, jotta Tanskassa, Norjassa tai Yhdistyneessä kuningaskunnassa myönnettäisiin näissä kolmessa maassa voimassa olevat ja sopimuksen 3 artiklan 1 kohdassa sekä 4 artiklassa mainitut tullietuudet, Islantiin tuoduille ja siellä valmistukseen käytetyille tuotteille ei voida Islannissa myöntää tullinpalautusta tai tullittomuutta missään muodossa, paitsi jos on kysymys tämän pöytäkirjan 25 artiklan 1 kohdassa tarkoitetuista tuotteista, sanotun kuitenkaan rajoittamatta mitä pöytäkirjassa N:o 2 olevassa 1 artiklassa määrätään. 4. Tässä artiklassa tai seuraavissa artikloissa "tullilla" tarkoitetaan myös vaikutukseltaan vastaavia maksuja. 24 artikla 1. Tavaratodistuksissa voidaan tarvittaessa mainita, että niissä tarkoitetut tavarat ovat saaneet alkuperäaseman ja että niiden koko jatkovalmistus on tapahtunut yksinomaan Islannissa tai Tanskassa, Norjassa, Yhdistyneessä kuningaskunnassa tai tämän pöytäkirjan 2 artiklassa mainituissa viidessä muussa maassa, siihen päivään saakka, josta lähtien mainittuihin tuotteisiin sovellettava tulli poistetaan toisaalta yhteisön ja Irlannin ja toisaalta Islannin välillä. 2. Muissa tapauksissa niissä ilmoitetaan tarvittaessa myös jokaisella seuraavista alueista saatu lisäarvo: - alkuperäinen yhteisö, - Irlanti, - Tanska, Norja, Yhdistynyt kuningaskunta - Islanti, - jokainen tämän pöytäkirjan 2 artiklassa mainituista viidestä maasta. 25 artikla 1. Tuonnissa Islantiin tai Tanskaan, Norjaan tai Yhdistyneeseen kuningaskuntaan voidaan Islannissa tai näissä kolmessa maassa voimassa olevat ja sopimuksen 3 artiklan 1 kohdan mukaiset tullietuudet myöntää ainoastaan sellaisille tuotteille, joille annetusta tavaratodistuksesta käy ilmi, että ne ovat saaneet alkuperäaseman ja että niiden koko jatkovalmistus on tapahtunut yksinomaan Islannissa tai kolmessa edellä mainitussa maassa taikka tämän pöytäkirjan 2 artiklassa mainituissa viidessä muussa maassa. 2. Muissa kuin 1 kohdassa mainituissa tapauksissa voi toisaalta Islanti ja toisaalta yhteisö toteuttaa siirtymäaikana toimenpiteitä, jotta sopimuksen 3 artiklan 2 kohdassa määrättyjä tulleja ei kannettaisi niitä Islannin tai yhteisön alkuperätuotteita vastaavasta arvosta, joita on käytetty muiden tämän pöytäkirjan edellytykset täyttävien ja myöhemmin Islantiin tai yhteisöön tuotavien tuotteiden valmistukseen. 26 artikla Sopimuspuolten on toteutettava ne toimenpiteet, jotka ovat tarpeen sovittaessa Itävallan, Suomen, Portugalin, Ruotsin ja Sveitsin kanssa järjestelyistä tämän pöytäkirjan täytäntöönpanon varmistamiseksi. 27 artikla 1. Sovellettaessa tämän pöytäkirjan 2 artiklan 1 kohdan A alakohtaa, jokaista tuotetta, joka on jonkin mainitussa artiklassa tarkoitetun viiden maan alkuperätuote, kohdellaan ei-alkuperätuotteena sinä aikana tai niinä aikoina, jolloin Islanti soveltaa tähän tuotteeseen ja kyseiseen maahan kolmansien maiden tullia tai vastaavanlaista suojatoimenpidettä Islannin ja edellä mainitussa artiklassa tarkoitetun viiden maan välistä kauppaa koskevien määräysten nojalla. 2. Sovellettaessa tämän pöytäkirjan 2 artiklan 1 kohdan B alakohtaa, jokaista tuotetta, joka on jonkin mainitussa artiklassa tarkoitetun viiden maan alkuperätuote, kohdellaan ei-alkuperätuotteena sinä aikana tai niinä aikoina, jolloin yhteisö soveltaa tähän tuotteeseen ja kyseiseen maahan kolmansien maiden tullia tämän maan kanssa tekemänsä sopimuksen nojalla. 28 artikla Sekakomitea voi päättää tämän pöytäkirjan I osaston 5 artiklan 3 kohdan, II osaston, III osaston 23, 24, ja 25 artiklan sekä liitteiden I, II, III, V ja VI määräysten muuttamisesta. Sillä on erityisesti valta määrätä tarpeellisista toimenpiteistä niiden saattamiseksi tiettyjen tavaroiden tai tiettyjen kuljetusmuotojen erityisvaatimuksia vastaaviksi. LIITE I SELVENTÄVÄT HUOMAUTUKSET 1 huomautus - 1 artiklaan Ilmaisuun "yhteisö" tai "Islanti" kuuluu myös yhteisön jäsenvaltioiden tai Islannin aluevedet. Avomerellä toimivia aluksia, mukaanlukien "tehdasalukset", joissa niiden kalastamat tuotteet valmistetaan tai käsitellään, pidetään osana sen valtion aluetta, jolle ne kuuluvat, jos ne täyttävät 5 selventävässä huomautuksessa määrätyt edellytykset. 2 huomautus - 1, 2 ja 3 artiklaan Ratkaistaessa onko tavara yhteisön tai Islannin tai jonkin 2 artiklassa mainitun maan alkuperätuote, ei ole tarpeen tutkia, ovatko tavaran valmistuksessa käytetyt energiatuotteet, laitteistot, koneet ja työkalut kolmansien maiden alkuperätuotteita vai eivät. 3 huomautus - 2 ja 5 artiklaan Sovellettaessa 2 artiklan 1 kohdan A alakohdan b alakohtaa ja 1 kohdan B alakohdan b alakohtaa on saadun lisäarvon osalta noudatettava prosenttisääntöä luettelon A ja B erityismääräysten mukaisesti. Kun valmis tuote on mainittu luettelossa A, prosenttisääntö on siten mahdollisesti käytetyn ei-alkuperätuotteen osalta nimikkeenmuutoksen ohella vaadittava lisäperuste. Samoin sovelletaan jokaisessa maassa saadun lisäarvon osalta määräyksiä, joiden mukaan luettelossa A ja B saman tuotteen osalta määrättyjä prosenttimääriä ei voida laskea yhteen. 4 huomautus - 1, 2 ja 3 artiklaan Pakkauksia ja niiden sisältämiä tavaroita pidetään yhtenä kokonaisuutena. Tätä määräystä ei kuitenkaan sovelleta pakkauksiin, jotka eivät ole pakatulle tuotteelle tavanomaisia ja joilla pakkaustehtävästään riippumatta on oma pysyvä itsenäinen käyttöarvonsa. 5 huomautus - 4 artiklan f-kohtaan "Niiden aluksilla" tarkoitetaan ainoastaan aluksia: - jotka on merkitty tai ilmoitettu yhteisön jäsenvaltion tai Islannin alusrekisteriin; - jotka purjehtivat yhteisön jäsenvaltion tai Islannin lipun alla; - jotka ainakin puoleksi ovat yhteisön jäsenvaltion tai Islannin kansalaisten tai sellaisen yhtiön omistuksessa, jonka päätoimipaikka sijaitsee jossakin näistä valtioista ja jonka toimitusjohtaja tai -johtajat, johtokunnan tai hallintoneuvoston puheenjohtaja ja näiden elinten jäsenten enemmistö ovat yhteisön jäsenvaltioiden tai Islannin kansalaisia ja lisäksi jonka pääomasta, kysymyksen ollessa henkilö- tai rajoitetuin vastuin toimivasta yhtiöstä, ainakin puolet kuuluu näille valtioille, näiden valtioiden julkisille yhteisöille tai kansalaisille; - joiden päällystö kokonaisuudessaan koostuu yhteisön jäsenvaltioiden tai Islannin kansalaisista; - jonka miehistöstä vähintään 75 prosenttia on yhteisön jäsenvaltioiden tai Islannin kansalaisia. 6 huomautus - 6 artiklaan "Vapaasti tehtaalla -hinnalla" tarkoitetaan sille valmistajalle, jonka yrityksessä viimeinen valmistus tai käsittely on suoritettu, maksettua hintaa, kaikkien valmistuksessa käytettyjen tuotteiden arvo mukaan luettuna. "Tullausarvolla" tarkoitetaan Brysselissä 15 päivänä joulukuuta 1950 allekirjoitetun tavaroiden tullausarvoa koskevan yleissopimuksen mukaista tullausarvoa. 7 huomautus - 8 artiklaan Tulliviranomaiset, jotka tekevät merkintöjä tavaratodistuksiin 8 artiklan 3 kohdan määräysten nojalla, voivat suorittaa tavaroiden tarkastuksen kyseisessä valtiossa voimassa olevien säännösten mukaisesti. 8 huomautus - 10 artiklaan Kun tavaratodistus koskee alunperin yhteisön jäsenvaltiosta tai Islannista tuotuja tuotteita, jotka jälleenviedään samassa tilassa, jälleenvientivaltion antamissa uusissa todistuksissa tulee 24 artiklan määräyksiä rajoittamatta ehdottomasti mainita valtio, jossa alkuperäinen todistus on annettu. Kun on kysymys tavaroista, joita ei ole asetettu tullivarastoon, todistuksista tulee myös käydä ilmi, että 8 artiklan 3 kohdassa määrätyt merkinnät on tehty asianmukaisesti. 9 huomautus - 16 ja 22 artiklaan Kun tavaratodistus on annettu 8 artiklan 2 tai 4 kohdan määräysten mukaisesti ja se koskee samassa tilassa jälleenvietyjä tavaroita, määrämaan tulliviranomaisten on voitava hallinnollisen yhteistyön puitteissa saada jäljennös aikaisemmin annetusta tavaroita koskevasta todistuksesta tai todistuksista. 10 huomautus - 23 ja 25 artiklaan "Voimassa olevilla tullimääräyksillä" tarkoitetaan Tanskassa, Norjassa tai Yhdistyneessä kuningaskunnassa tai Islannissa 25 artiklan 1 kohdassa tarkoitettuihin tuotteisiin 1 päivänä tammikuuta 1973 sovellettavaa tullia tai tullia, jota sopimuksen määräysten mukaisesti myöhemmin sovelletaan mainittuihin tuotteisiin, kun tämä tulli on alhaisempi kuin muihin yhteisön tai Islannin alkuperätuotteisiin sovellettava tulli. 11 huomautus - 23 artiklaan "Tullinpalautuksella tai tullihelpotuksella missä muodossa tahansa" tarkoitetaan kaikkia valmistukseen käytettyihin tuotteisiin sovellettavien tullien täydellistä tai osittaista takaisin maksamista tai perimättä jättämistä koskevia määräyksiä, jos niissä nimenomaisesti tai tosiasiallisesti sallitaan tällainen takaisinmaksu tai perimättä jättäminen siinä tapauksessa, että mainituista tuotteista valmistetut tavarat viedään maasta, mutta ei siinä tapauksessa, että ne on tarkoitettu kotimaiseen kulutukseen. 12 huomautus - 24 ja 25 artiklaan Tämän pöytäkirjan 24 artiklan 1 kohdassa ja 25 artiklan 1 kohdassa tarkoitetaan erityisesti:- - että 1 artiklan 2 kohdan b alakohdan viimeisen virkkeen määräyksiä ei ole sovellettu alkuperäisen yhteisön sekä Irlannin tuotteisiin, joita on Islannissa käytetty valmistukseen; - että tätä virkettä vastaavia 2 artiklassa tarkoitetuissa sopimuksissa olevia määräyksiä ei mahdollisesti ole sovellettu alkuperäisen yhteisön sekä Irlannin tuotteisiin, joita on jokaisessa näistä viidestä maasta käytetty valmistukseen. 13 huomautus - 25 artiklaan Kun alkuperätuotteita, jotka eivät täytä 25 artiklan 1 kohdan edellytyksiä, tuodaan Tanskaan, Norjaan tai Yhdistyneeseen kuningaskuntaan, sopimuksen 3 artiklan 2 kohdassa määrättyjen tullinalennusten perustana oleva tulli on tuontimaan kolmansiin maihin 1 päivänä tammikuuta 1972 tosiasiallisesti soveltama tulli. LIITE II LUETTELO A Luettelo valmistus- ja käsittelytoimista, joiden seurauksena tullitariffinimike muuttuu, mutta jotka eivät tee valmistetuista tai käsitellyistä tavaroista "alkuperätuotteita" taikka tekevät niistä "alkuperätuotteita" vain tietyin edellytyksin >TAULUKON PAIKKA> LIITE III LUETTELO B Luettelo valmistus- ja käsittelytoimista, jotka tekevät valmistetuista tai käsitellyistä tavaroista "alkuperätuotteita" huolimatta siitä, että tullitariffinimike ei muutu niiden seurauksena >TAULUKON PAIKKA> LIITE IV LUETTELO C Luettelo tuotteista, joihin tätä pöytäkirjaa ei sovelleta >TAULUKON PAIKKA> LIITE V >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE VI >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> PÖYTÄKIRJA N:o 4 määrällisistä rajoituksista, joita Islanti voi ylläpitää 1. Poiketen siitä mitä sopimuksen 13 artiklassa määrätään, Islanti voi ylläpitää määrällisiä rajoituksia jäljempänä lueteltujen tuotteiden osalta: a) >TAULUKON PAIKKA> b) >TAULUKON PAIKKA> 2. Edellä 1 kohdan a alakohdassa lueteltuja tuotteita koskevia määrällisiä rajoituksia sovelletaan siten, että yhteisön viejille annetaan mahdollisuus kilpailla muiden hankkijoiden kanssa kohtuullisin ja tasaveroisin ehdoin kohtuullisesta osuudesta markkinoista Islannissa kaupan luonnollinen kehitys huomioon ottaen. PÖYTÄKIRJA N:o 5 eräistä Irlantia koskevista erityismääräyksistä Poiketen siitä mitä sopimuksen 13 artiklassa määrätään sovelletaan Islantiin toimenpiteitä, joita edellytetään Euroopan yhteisöjen ja Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan välisessä konferenssissa tehdyn ja hyväksytyn liittymisehtoja ja perustamissopimusten mukautuksia koskevan asiakirjan pöytäkirjassa N:o 6 olevassa 1 ja 2 kohdassa sekä pöytäkirjassa N:o 7 olevassa 1 artiklassa, jotka koskevat tiettyjä Irlantia koskevia määrällisiä rajoituksia sekä moottoriajoneuvojen maahantuontia ja kokoonpanoteollisuutta Irlannissa. N:o 6 yhteisöön tuotaviin tiettyihin kalastustuotteisiin sovellettavista erityismääräyksistä 1 artikla 1. Jäljempänä lueteltujen Islannista peräisin olevien tuotteiden osalta: - uusia tulleja yhteisön ja Islannin välisessä kaupassa ei oteta käyttöön, - sopimuksen 3 artiklan 2, 3 ja 4 kohtaa sovelletaan alkuperäiseen yhteisöön, Irlantiin ja Yhdistyneeseen kuningaskuntaan tuotaviin tuotteisiin. Ensimmäisen tullinalennuksen päivämäärä on kuitenkin 1 päivä heinäkuuta 1973, eikä 1 päivä huhtikuuta 1973. >TAULUKON PAIKKA> Jäädytetyt kalafileet vapautetaan tuontitulleista vain jos Islanti noudattaa yhteisön asettamia viitehintoja ja 20 päivänä lokakuuta 1970 annetun neuvoston asetuksen (ETY) N:o 2142/70, sellaisena kuin se on viimeksi muutettuna asiakirjalla liittymisehdoista ja sopimusten mukautuksista, nojalla toteuttamia toimenpiteitä epävakaiden hintojen ja epätasa-arvoisten kilpailuolosuhteiden välttämiseksi aluksilla ja toisaalta maissa jäädytetyn kalan kaupassa sekä tarjonnan tasapainoon liittyvien mahdollisten vaikeuksien voittamiseksi. 2. Yhteisön tuontitullit seuraavien Islannin alkuperätuotteiden osalta: >TAULUKON PAIKKA> muutetaan jäljempänä oleville tasoille: Alanimikkeeseen 03.01 B I f kuuluvien tuotteiden osalta: >TAULUKON PAIKKA> Alanimikkeisiin 03.01 B I h, ij ja k kuuluvien tuotteiden osalta: >TAULUKON PAIKKA> Näille tuotteille yhteisössä vahvistettujen viitetuontihintoja sovelletaan edelleen. 3. Yhteisön tuontitullit seuraavien Islannin alkuperätuotteiden osalta: >TAULUKON PAIKKA> muutetaan jäljempänä oleville tasoille: >TAULUKON PAIKKA> 2 artikla 1. Yhteisö varaa itselleen oikeuden olla soveltamatta tämän pöytäkirjan määräyksiä, jos yhteisön jäsenvaltioita ja Islantia tyydyttävää ratkaisua ei ole löydetty Islannin kalastusoikeuksia koskevista toimenpiteistä johtuviin taloudellisiin ongelmiin. Yhteisön on ilmoitettava tätä asiaa koskevasta päätöksestään Islannille heti kun olosuhteet sallivat, kuitenkin viimeistään 1 päivänä huhtikuuta 1973. 2. Mikäli näyttää siltä, että tyydyttävään ratkaisuun päästään vasta kyseisen päivän jälkeen, yhteisö voi lykätä tämän pöytäkirjan soveltamista koskevaa päätöstä sillä edellytyksellä että se ilmoittaa vastaavasti Islannille. Yhteisö ilmoittaa Islannille heti kun päätös on tehty. 3. Mikäli tämä pöytäkirja pannaan täytäntöön myöhemmin kuin 1 päivänä heinäkuuta 1973, yhteisö tekee 1 artiklan aikatauluihin tarvittavat muutokset. 3 artikla Islanti pidättää itsellään oikeuden lykätä ratifiointiasiakirjojensa tallettamisen sanotun kuitenkaan rajoittamatta mitä sopimuksen 37 artiklassa määrätään 2 artiklan soveltamisen osalta. PÄÄTÖSASIAKIRJA Täysivaltaiset edustajat, jotka edustavat EUROOPAN TALOUSYHTEISÖÄ ja ISLANNIN TASAVALTAA jotka ovat kokoontuneet Brysselissä kahdentenakymmenentenätoisena päivänä heinäkuuta vuonna tuhat yhdeksänsataaseitsemänkymmentäkaksi allekirjoittamaan Euroopan talousyhteisön ja Islannin Tasavallan välisen sopimuksen, ovat allekirjoittaessaan tämän sopimuksen hyväksyneet tähän pöytäkirjaan liitetyt seuraavat julistukset 1. Euroopan talousyhteisön julistus sopimuksen 23 artiklan 1 kohdasta 2. Euroopan talousyhteisön julistus tiettyjen sopimukseen sisältyvien määräysten alueellista soveltamista Udfærdiget i Bruxelles, den toogtyvende juli nitten hundrede og tooghalvfjerds. Geschehen zu Brüssel am zweiundzwanzigsten Juli neunzehnhundertzweiundsiebzig. Done at Brussels on this twenty-second day of July in the year one thousand nine hundred and seventy-two. Fait `a Bruxelles, le vingt-deux juillet mil neuf cent soixante-douze. Fatto a Bruxelles, il ventidue luglio nillenovecentosettantadue. Gedaan te Brussel, de tweeëntwintigste juli negentienhonderdtweeënzeventig. Tehty Brysselissä kahdentenakymmenentenätoisena päivänä heinäkuuta vuonna tuhat yhdeksänsataaseitsemänkymmentäkaksi. Gjört í Bruxelles, tuttugasta og annan dag júlimánaðar nítjánhundruð sjötíu og tvö.>VIITTAUS KAAVIOON> >VIITTAUS KAAVIOON> JULISTUKSET Euroopan talousyhteisön julistus sopimuksen 23 artiklan 1 kohdasta Euroopan talousyhteisö julistaa, että soveltaessaan sopimuspuolille kuuluvan itsenäisen päätösvallan nojalla sopimuksen 23 artiklan 1 kohtaa, se tulee arvioimaan mainitun artiklan vastaista menettelyä niihin perusteisiin nojautuen, joita Euroopan talousyhteisön perustamissopimuksen 85, 86, 90 ja 92 artiklan määräysten soveltaminen edellyttää. Euroopan talousyhteisön julistus tiettyjen sopimukseen sisältyvien määräysten alueellista soveltamista Euroopan talousyhteisö julistaa, että niiden toimenpiteiden soveltaminen, jotka se saattaa toteuttaa sopimuksen 23, 24, 25 ja 26 artiklan nojalla, 27 artiklassa edellytettyjen menettelytapojen mukaisesti, sekä 28 artiklan nojalla, voidaan yhteisön omien säädösten mukaan rajoittaa koskemaan sen tiettyä aluetta.